钦定古今图书集成/明伦汇编/闺媛典/第041卷 > 周宗建二妾
## 钦定古今图书集成/明伦汇编/闺媛典/第041卷 > 周宗建二妾

按《吴江县志》：周忠毅公宗建二侧室宋氏、韩氏，生年
月日皆同。时宗建首参魏阉，宋韩曰：“大丈夫不当如
是耶？谏而听，国之福；不听臣之分。主无以亲为念，尽
忠所以尽孝也。”宗建敛容曰：“尔等乃为此言，吾何憾。”
及宗建罹祸时，宋韩年二十一，宋泣曰：“我有二子，各
抚一孤以报主，可乎？”韩泣曰：“然。”乃抱宋之长子鞠焉。